Diari Oficial de la Generalitat Valenciana


Sumari del DOGV 8680, del 19-11-2019 (2019/10707)

ACORD de 15 de novembre de 2019, del Consell, pel qual s'autoritza incrementar el límit quantitatiu per a comprometre despesa pluriennal a càrrec de la línia de subvenció S8280, «Actuacions en el centre històric la Vila d'Ontinyent», de l'annex de transferències i subvencions de capital del programa 431.10, Arquitectura, habitatge i projectes urbans, de la Vicepresidència segona i Conselleria d'Habitatge i Arquitectura Bioclimàtica (VL 08.003/19-021).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8680

Data del DOGV
:   19-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10343


Data del document
:   15-11-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 de novembre de 2019, del Consell, pel qual s'autoritza incrementar el límit quantitatiu per a comprometre despesa pluriennal a càrrec de la línia de subvenció S8280, «Actuacions en el centre històric la Vila d'Ontinyent», de l'annex de transferències i subvencions de capital del programa 431.10, Arquitectura, habitatge i projectes urbans, de la Vicepresidència segona i Conselleria d'Habitatge i Arquitectura Bioclimàtica (VL 08.003/19-021). [2019/10257]  
En l'annex de transferències i subvencions de capital del programa 431.10, Arquitectura, habitatge i projectes urbans, s'inclou la línia de subvenció de concessió directa S8280, «Actuacions en el centre històric la Vila d'Ontinyent», dotada amb 500.000 euros, prevista per a finançar la renovació urbana en el centre històric La Vila d'Ontinyent, derivada de plans d'habitatge anteriors. En relació amb les actuacions objecte de la subvenció, per la Sentència 558/2016, de la Sala Contenciosa Administrativa del Tribunal Superior de Justícia de la Comunitat Valenciana, es va estimar el recurs interposat per l'Ajuntament d'Ontinyent contra el desistiment el 30 de desembre de 2013 de la que fora Conselleria d'Infraestructures, Territori i Medi Ambient de les actuacions incloses en l'àrea de renovació urbana del centre històric esmentat, previst en el Pla d'habitatge i rehabilitació 2009-2012, i condemna la Conselleria a assumir els compromisos continguts en els convenis corresponents.  
  
L'11 de març de 2019, per a l'execució d'aquesta sentència, es va subscriure un acord entre la Generalitat i l'Ajuntament d'Ontinyent com a marc de col·laboració per a garantir la gestió i posada en pràctica del que es va acordar en el seu moment quant a les actuacions de regeneració i renovació urbana del centre històric esmentat, denominades unitat d'execució 6 del PERI del barri de la Vila d'Ontinyent, en què, d'acord amb el document tècnic de base, es quantifica en 2.976.000 - el cost indicatiu total, que serà assumit per la Generalitat amb el desglossament següent per anualitats:  
  
Any Import  
7605 328.818,00  
3118 496.922,00  
2021 1.000.000,00  
2022 1.226.000,00  
Total 2.976.000,00  
  
  
Considerant la dotació inicial de la línia per a aquest exercici com a crèdit vinculant, i el que es disposa en l'article 40.3 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions quant als percentatges aplicables com a límits per a adquirir compromisos de despeses que hagen d'estendre's a exercicis futurs, la Vicepresidència Segona i Conselleria d'Habitatge i Arquitectura Bioclimàtica, per a dur a terme la distribució prevista en l'acord d'execució de la sentència planteja la necessitat d'incrementar aquests límits quantitatius.  
A aquest efecte, i en virtut del que es preveu en l'apartat 4 de l'article 40 de la Llei 1/2015, a proposta del conseller d'Hisenda i Model Econòmic, el Consell, prèvia deliberació, en la reunió de 15 de novembre de 2019,  
  
  
ACORDA  
  
Autoritzar l'increment del límit quantitatiu que estableix l'article 40.3 de la Llei 1/2015, per a comprometre despesa en les anualitats futures, a càrrec de la línia de subvenció S8280, «Actuacions en el centre històric La Vila d'Ontinyent», de l'annex de transferències i subvencions de capital del programa 431.10, Arquitectura, habitatge i projectes urbans, d'acord amb el detall següent:  
  
Exercici Límit actual Límit modificat  
5134 709.322,05 746.565,00  
3167 429.706,00 1.000.000,00  
1575 815.277,00 1.226.000,00  
  
  
València, 15 de novembre de 2019  
  
El conseller secretari en funcions,  
VICENT MARZÀ I IBÁÑEZ